wickkiey/tamil-wikipedia-markdown huggingface dataset:
# மூன் அங்காடி


**மூன் அங்காடி** *(Moon Market)* என்பது பாக்கித்தானிலுள்ள ஒரு பெரிய பிரபலமான அங்காடியாகும். இவ்வங்காடி லாகூரின் துணை நகரமான அல்லாமா இக்பால் நகரத்தில் அமைந்துள்ளது. இவ்வங்காடியில் நூற்றுக்கும் மேற்பட்ட கடைகள், உணவு அங்காடிகள் , தங்கும் விடுதிகள், பொழுது போக்கு இடங்கள் மற்றும் கடைகள், மளிகை கடைகள் முதலியவை அமைந்துள்ளன.  

இவங்காடியில் ஏற்கனவே கட்டப்பட்ட 67 கடைகளை, 2016 ஆம் ஆண்டு மார்ச் மாதம் லாகூர் வளர்ச்சி அமைப்பு ஏலம் விட முடிவு செய்தது. லாகூர் நகரத்தின் வர்த்தகம் மற்றும் வியாபாரத்தை ஊக்குவிக்கும் விதமாக அதிக தொகை செலுத்தி ஏலம் எடுப்பவருக்கு அக்கடைகளை வழங்கவும் முடிவு செய்தது. இங்கு வரும் வாடிக்கையாளர்களின் வாகனங்களை பாதுகாப்புடன் நிறுத்துவதற்கு வசதியாக இந்த பத்து அடுக்கு மாடியில் இரண்டு மாடிகள் ஒதுக்கப்பட்டன. இவ்வாகனம் நிறுத்தும் இடத்தில் 400 வாகனங்களும், 500 இரு சக்கர வாகனங்களும் ஒரே நேரத்தில் நிறுத்த இயலும், எதிர்காலத்தில் அங்காடியின் மேற்கூரையில் ஒரு கூரை உணவு விடுதி அமைக்கவும் திட்டமிடப்பட்டுள்ளது. இங்கிருந்து அங்காடியைச் பறவைப் பார்வையுடன் சுற்றிப்பார்த்து இரசிக்க இயலும்.
# லூமியேர்-பார்பியர் முறை

**லூமியேர்-பார்பியர் முறை** *(Lumière–Barbier method)* என்பது நீரிய கரைசல்களில் அரோமாட்டிக் அமீன்களை அசிட்டைலேற்றம் செய்யக்கூடிய ஒரு வினையாகும். அனிலினின் அசிட்டைலேற்ற வினையை இதற்கு உதாரணமாகக் கூறலாம் .  
ஒரு சமான ஐதரோகுளோரிக் அமிலம் கலந்த நீரைப் பயன்படுத்தி அனிலின் முதலில் கரைத்துக் கொள்ளப்படுகிறது.  

பின்னர் 1.2 சமான அளவு அசிட்டிக் நீரிலி இக்கரைசலுடன் சேர்க்கப்படுகிறது. தொடர்ந்து கரைசலுடன் அதே 1.2 சமான அளவு சோடியம் அசிட்டேட்டு கரைசலும் சேர்க்கப்படுகிறது. அனிலின் அசிட்டிக் நீரிலையைத் தாக்குகிறது. அமோனியம் அயனி புரோட்டான் நீக்கம் அடைகிறது.  

பின்னர் அசிட்டேட்டு ஓர் விடுபடும் குழுவாகச் செயல்படுகிறது.  

அசிட்டனிலைடு விளைபொருள் நீரில் கரையாது. எனவே இதை வடிகட்டி படிகங்களாகப் பெறலாம்.
# மகரிசி வித்யா மந்திர் மேல்நிலைப் பள்ளி



**மகரிசி வித்யா மந்திர் மேல்நிலைப்பள்ளி** என்பது தமிழ்நாட்டின், கிருட்டிணகிரி மாவட்டம் ஒசூரில் உள்ள ஒரு தனியார் பள்ளியாகும். இப்பள்ளி ஒசூரில் சிப்காட் தொழிற் பேட்டையில் அமைந்துள்ளது. 1983ஆம் ஆண்டு 85 மாணவர்களுடன் துவக்கப்பட்ட இப்பள்ளியானது, நடுவண் பாடத்திட்டத்தில் செயல்படுகிறது. 2018 ஆண்டு வாங்கில் இங்கு 6000க்கும் மேற்பட்ட மாணவர்கள் பயில்கின்றனர், மேலும் 250க்கும் மேற்பட்ட ஆசிரியர்கள் பணிபுரிகின்றனர். இப்பள்ளி ஐஎஸ்ஓ தரச்சான்றை பெற்றுள்ளது. இந்தப்பள்ளியில் மாணவர்களின் திறனை வளர்க்கும் விதமாக சாரணர் இயக்கம், இளம் செஞ்சிலுவைச் சங்கம் போன்றவை செயல்பட்டு வருகின்றன.
# விவேகம் மெட்ரிக் மேல்நிலைப் பள்ளி



**விவேகம் மெட்ரிக் மேல்நிலைப் பள்ளி** (Vivegam matric higher secondary school) என்பது தமிழ்நாட்டின் கோயம்புத்தூர், வீரபாண்டியில் செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 2000ஆம் ஆண்டில் 131 மாணவர்களுடன் தொடங்கப்பட்ட இந்த பள்ளியில், 2018 ஆண்டுவாக்கில் 2056க்கும் அதிகமான மாணவர்கள் பயிலுகின்றனர். இந்தப்பள்ளியில் மாணவர்களின் திறனை வளர்க்கும் விதமாக நாட்டு நலப்பணித் திட்டம், சாரணர் இயக்கம் போன்றவை செயல்பட்டு வருகின்றன.  
## இதனையும் காண்க
- கோயம்புத்தூர் மாவட்டத்திலுள்ள கல்வி நிலையங்கள்
# சுடோர்க்கு ஈனமீன் ஆல்க்கைலேற்றம்

**சுடோர்க்கு ஈனமீன் ஆல்க்கைலேற்றம்** (*Stork enamine alkylation*) என்பது மைக்கேல் வினையை ஒத்த ஒரு வினையில் ஓர் ஆல்பா, பீட்டா-நிறைவுறா கார்பனைல் ஏற்பியுடன் ஈனமீனை சேர்க்கின்ற ஒரு வினையைக் குறிக்கும். உருவாகும் வினைவிளை பொருள் பின்னர் ஒரு நீரிய அமிலத்தால் நீராற்பகுக்கப்பட்டு 1,5-டைகார்பனைல் சேர்மத்தை உருவாக்குகிறது.  

இச்செயல்முறையில்,  
1. கீட்டோனிலிருந்து ஓர் ஈனமீன் உருவாதல்
1. ஓர் ஆல்பா, பீட்டா-நிறைவுறா ஆல்டிகைடு அல்லது கீட்டோனுடன் ஈனமீன் சேர்தல்
1. ஈனமீன் நீராற்பகுப்பு அடைந்து கீட்டோனாக மீளுதல் போன்றவை படிநிலைகளாகும்.

அசைல் ஆலைடு ஒரு மின்னனுகவரியாக இருப்பின் ஒரு 1,3-டைகீட்டோன் உருவாகிறது. இவ்வினையை சுடோர்க்கு அசைலேற்றம் என்பர் . கில்பர்ட்டு சுடோர்க் கண்டறிந்த காரணத்தால் இவ்வினைக்கு சுடோர்க்கு வினை என்று பெயரிடப்பட்டது.  

## மாறுபாடுகள்

கீட்டோன் அல்லது ஆல்டிகைடை குறைந்த வினைத்திற மின்னணுகவரிகளாக ஆல்கைல் ஆலைடுகளுடன் சேர்த்து ஆல்க்கைலேற்றம் செய்வது இவ்வினையின் சிறப்பின வினை வகையாக கருதப்படுகிறது : .  

இவ்வினை வகையில் ஒரு கார்பனைல் சேர்மம் முதல்நிலை அமீனுடன் ஆல்க்கைலிமினோ-டி-ஆக்சோ-இரட்டைப்பதிலீட்டு வினையால் ஓர் இமீனாக மாற்றப்படுகிறது.பின்னர் இந்த இமீன் ஒரு கிரிக்கனார்டு வினைப்பொருளுடன் வினைபுரிந்து தொடர்புடைய மக்னீசியம் உப்பாக மாறி பின்னர் ஆலைடை இடப்பெயர்ச்சி செய்யக்கூடிய ஓர் இடைநிலையைக் கொடுக்கிறது. நீராற்பகுத்தல் வினை மீண்டும் ஆல்க்கைலேற்ற கீட்டோனைக் கொடுக்கிறது.
# பெண்கள் ஆசியக் கிண்ணம், 2004

**பெண்கள் ஆசியக் கிண்ணம் 2004** என்பது ஆசியத் துடுப்பாட்ட அவை பெண்கள் துடுப்பாட்ட அணிக்காக முதல் முறையாக நடத்திய ஒருநாள் பன்னாட்டுத் துடுப்பாட்டத் தொடர் ஆகும். இந்தத் தொடரில் இந்தியப் பெண்கள் துடுப்பாட்ட அணி மற்றும் இலங்கைப் பெண்கள் துடுப்பாட்ட அணி ஆகிய இரு அணிகள் இந்தத் தொடரில் விளையாடியது. இந்தத் தொடரானது ஏப்ரல் 17 முதல் ஏபரல் 29 வரை , 2014 ஆம் ஆண்டில் இலங்கையில் நடைபெற்றது. அனைத்துப் போட்டிகளும் சிங்கள துடுப்பாட்ட மைதானம் மற்றும் கண்டி துடுப்பாட்ட சங்க அரங்கம் ஆகிய மைதானங்களில் நடைபெற்றது. இந்தத் தொடரை இந்தியப் பென்கள் துடுப்பாட்ட அணி 5-0 என கைப்பற்றியது.  

## போட்டிகள்
# சாமரி அத்தப்பத்து

**அதப்பட்டு முதியன்செலகே சமாரி ஜெயங்கனி (Atapattu Mudiyanselage Chamari Jayangani** (பிறப்பு: 9 பெப்ரவரி, 1990) எனபவர் இலங்கை<nowiki/>ப் பெண்கள் துடுப்பாட்ட அணியின் வீரர் ஆவார்.இவர் தற்போதைய இலங்கைப் பெண்கள் அணியின் தலைவி ஆவார். இலங்கை அணியின் பத்தாவது தலைவியாக இவர் பொறுப்பேற்றுக் கொண்டார். இவரின் தலைமையில் இலங்கை அனி ஒரு ஒருநாள் பன்னாட்டுத் துடுப்பாட்டப் போட்டியில் வெற்றியும் 13 போட்டிகளில் தோல்வியும் பெற்றது. நவமபர், 2017 ஆம் ஆண்டில் நடைபெற்ற இலங்கைத் துடுப்பாட்ட அவையின் விருது வழங்கும் நிகழ்வில் இவர் 2017 ஆம் ஆண்டிற்கான சிறந்த பெண் துடுப்பாட்ட வீராங்கனையாக அறிவிக்கப்பபட்டார்.  

## சர்வதேச போட்டிகள்
துவக்க வீராங்கனையாக விளையாடும் இவர் அதிரடியாக ஓட்டங்களை எடுப்பவராக கருதப்படுகிறார். 2013 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டத்தில் இங்கிலாந்துப் பெண்கள் துடுப்பாட்ட அணிக்கு எதிரான போட்டியில் இவர் குறைந்த பந்துகளில் ஐம்மது ஓட்டங்களை அடித்து அணியின் வெற்றிக்கு உதவினார். மேலும் இவரின் தலைமையின் கீழ் பாக்கித்தான் துடுப்பாட்ட அணிக்கு எதிரான பன்னாட்டு இருபது20 போட்டியில் வெற்றி பெற்றது.  

ஒருநாள் பன்னாட்டுத் துடுப்பாட்டப் போட்டிகளில் நான்கு முறை நூறு ஓட்டங்களைப் பதிவு செய்துள்ளார். இதன் மூலம் அதிகமுறை நூறு ஓட்டங்கள் அடித்த இலங்கைத் துடுப்பாட்ட வீராங்கனை எனும் சாதனை படைத்துள்ளார். இலங்கைப் பெண்கள் துடுப்பாட்ட வரலாற்றில் அதிக முறை நூறுகள் மற்றும் ஐம்பது ஓட்டங்கள் அடித்தவர் எனும் சாதனை படைத்துள்ளார்.. மேலும் ஒருநாள் பன்னாட்டுத் துடுப்பாட்டப் போட்டியில் இறுதிவரை ஆட்டமிழக்காமல் 178* ஓட்டங்கள் அடித்துள்ளார். இதன்மூலம் அதிக ஓட்டங்கள் அடித்த துடுப்பாட்ட வீராங்கனை எனும் சாதனை படைத்துள்ளார்.மேலும் அதிக மட்டையாட்ட சராசரியைக் கொண்ட இலங்கை வீராங்கனை எனும் சாதனையையும் படைத்துள்ளார். ஒரு ஒருநாள் பன்னாட்டுத் துடுப்பாட்டப் போட்டியில் 100 க்கும் அதிகமான *ஸ்டிரைக் ரேட்* கொண்டு நூறு ஓட்டங்கள் அடித்த முதல் இலங்கை வீராங்கனை எனும் சாதனை படைத்தார்.99 ஓட்டங்களில் ஆட்டமிழந்த மூன்றாவது சர்வதேச வீராங்கனை ஆவார்.  

மூன்றாவது வீராங்கனையாக இறங்கி இறுதிவரை ஆட்டமிழக்கமல் 178* ஓட்டங்களை எடுத்தார். மேலும் பெண்கள் துடுப்பாட்ட உலகக் கிண்னத் துடுப்பாட்டப் போட்டியில் நூறுகள் அடித்த முதல் இலங்கை வீராங்கனை எனும் சாதனை படைத்தார் பன்னாட்டு இருபது20 போட்டிகளில் 1,000 ஓட்டங்களைக் கடந்த முதல் இலங்கை பெண் துடுப்பாட்டக்காரர் எனும் சாதனை படைத்தார். மேலும் ஒருநாள் பன்னட்டுத் துடுப்பாட்டப் போட்டிகள் மற்றும் பன்னாட்டு இருபது20 போட்டிகள் ஆகிய இரு வடிவங்களிலும் அதிக ஓட்டங்கள் எடுத்த இலங்கை வீராங்கனை இவர் ஆவார். 2017 ஆம் ஆண்டில் நடைபெற்ற பெண்கள் உலகக் கிண்னத் துடுப்பாட்டப் போட்டியில் ஆத்திரேலியப் பெண்கள் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 178* ஓட்டங்களை எடுத்தார். இதன்மூலம் பெண்கள் துடுப்பாட்டப் போட்டியில் மூன்றாவது அதிகபட்ச ஓட்டங்கள் எடுத்தவர் எனும் சாதனை மற்றும் உலகக் கிண்னப் போட்டியில் இரன்டாவது அதிகபட்ச ஓட்டங்கள் எடுத்தவர் எனும் சாதனை படைத்தார். அதிக பவுண்டரிகள் மூலம் 124 ஓட்டங்களை எடுத்தார்.
# ஐதரோவினைலேற்றம்

**ஐதரோவினைலேற்றம்** (*Hydrovinylation*) என்பது எத்திலீனின் C-H பிணைப்பில் ஓர் ஆல்க்கீனை முறையாக உட்புகுத்த மேற்கொள்ளப்படும் ஒரு வேதி வினையாகும். ஐதரோ ஆல்க்கீனைலேற்றம் என்பது எந்தவொரு விளிம்புநிலை ஆல்க்கீனின் C-H பிணைப்புடன் ஓர் ஆல்க்கீனை முறையாக உட்புகுத்த மேற்கொள்ளப்படும் வேதி வினை என்று மிகப்பொதுவாகக் கூறலாம். அணைவுச் சேர்மங்கள் இவ்வினையில் வினையூக்கிகளாகச் செயல்படுகின்றன. இசுடைரீன் மற்றும் எத்திலீன் சேர்மங்களை 3-பீனைல்பியூட்டீனாக மாற்றும் வேதிவினை ஐதரோவினைலேற்ற வினைக்கு ஓர் எடுத்துக்காட்டாகும் :  

:PhCH=CH<sub>2</sub> + CH<sub>2</sub>=CH<sub>2</sub> → CH<sub>3</sub>-CH(Ph)-CH=CH<sub>2</sub>.  

## எத்திலீன் இருபடியாக்கம்

டைமெர்சால் மற்றும் ஆல்பாபியூட்டால் செயல்முறையில் எத்திலீனை இருபடியாக்க வினைக்கு உட்படுத்தி 1- பியூட்டீன் தயாரிக்கும் முறையும் ஐதரோவினைலேற்ற வினைக்கு மற்றொரு உதாரணமாகும். கல்லெண்ணெய் மற்றும் 1-பியூட்டீன் போன்ற இணையொருபடிகளை உற்பத்தி செய்யவே ஆல்க்கீன்கள் இருபடியாக்கம் செய்யப்படுகின்றன. 2006 ஆம் ஆண்டு அறிக்கையின்படி உலகெங்கிலும் பல்வேறு சுத்திகரிப்பு நிலையங்களில் ஆண்டுக்கு 40,000 டன்கள் 1-பியூட்டீன் இச்செயல்முறையில் உற்பத்தி செய்யப்படுவதாக அறியப்படுகிறது . 2-பியூட்டீனாக மாற்றியமாக்க 1-பியூட்டீன் உகந்ததாகும். ஒலிபீன் மாற்றுத் தொழில்நுட்ப முறையில் புரோப்பைலீன் தயாரிக்க 2-பியூட்டீன் பயன்படுகிறது.  

## ஐதரோ அரைலேற்றம்

ஐதரோ அரைலேற்ற வினையும் ஐதரோவினைலேற்ற வினைக்குரிய சிறப்பு உதாரணமாகும். ஆல்க்கைன் மற்றும் ஆல்க்கீன் அடிமூலக்கூறுகளுக்காக ஐதரோ அரைலேற்ற வினை நிருபிக்கப்படுகிறது. இதற்கு முராய் வினை தொடக்க கால உதாரணமாகும். இவ்வினையில் அசிட்டோபீனோனின் C-H பிணைப்பில் ஆல்க்கீன்கள் உட்புகுத்தப்படுகின்றன. ஓர் அரைல் இடைநிலையை நிலைப்படுத்தும் இடத்தெரிவை கீட்டோ குழு இயக்குகிறது  

.  

பலேடியம் கார்பாக்சிலேட்டுகள் வினையூக்கியாகச் செயல்படும்போது மின்னணுகவர் அரோமாட்டிக் பதிலீட்டு வினையின் மூலம் Pd(II) அரைல் இடைநிலையைப் பெறுவது ஒரு முக்கியமான படிநிலையாகும் .
# திசூரி வன்னியாராச்சி


**திசூரி வன்னியராச்சி (Thisuri Wanniarachchi** ) என்பவர் இலங்கை எழுத்தாளர் ஆவார். கொழும்பு தெருக்கள் எனும் நூலின் மூலம் பரவலாக அறியப்படுகிறார். தனது பதினான்காம் வயது முதல் இவர் எழுதி வருகிறார். 2009 ஆம் ஆண்டில் மாநில அரசின் இலக்கிய விருதினைப் பெற்றார். கொழும்பு , இலங்கையில் உள்ள புனித *பிரிட்ஜெட்ஸ்* மாடப் பள்ளியில் துவக்க மற்றும் இடைநிலைக் கல்வியினைப் பயின்றார். பின் இவர் கொழும்பில் உள்ள பிரிட்டிசுப் பள்ளியில் பயின்றார். இவர் பொருளாதாரா அரசியல் பிரிவில் இளங்கலைப் பட்டத்தினை *பென்னிங்டன்* கல்லூரியில் பயின்றார். தற்போது இவர் கொழும்புப் பல்கலைக்கழகத்தில் பொதுப் பொருளாதாரப் பிரிவில் பி எச். டி பயின்று வருகிறார். இவர் தற்போது இலங்கையின் பிரதமராக உள்ள மைத்திரிபால சிறிசேன அமைச்சகத்தில் குன்றா வளர்ச்சிப் பிரிவில் உதவி இயக்குநராகப் பணியாற்றி வருகிறார். ஈழப் போர் நடந்து கொண்டிருந்த சமயத்தில் இவர் இலங்கையில் படித்துக் கொண்டிருந்தார். கொழும்பு , இலங்கையில் உள்ள புனித *பிரிட்ஜெட்ஸ்* மாடப் பள்ளியில் துவக்க மற்றும் இடைநிலைக் கல்வியினைப் பயின்றார். பின் அவர் கொழும்பில் உள்ள பிரிட்டிசுப் பள்ளியில் முழு உதவித் தொகையுடன் பயின்றார்.
# சீன எழுத்தாளர் லூ சுன் சிறுகதைகள்


***சீன எழுத்தாளர் லூ சுன் சிறுகதைகள்*** என்பது நவீன சீன இலக்கியத்தின் பிதா என்று போற்றப்படும் லூ சுன் 1924 முதல் 1926 வரை எழுதிய சிறுகதைகளின் தொகுப்பு ஆகும். இத்தொகுப்பை இலங்கை எழுத்தாளர் கே. கணேஷ் தமிழாக்கம் செய்துள்ளார்.  

## உள்ளடக்கம்
இந்த நூல் லூ சுன் பிப்ரவரி 1924 ஆம் ஆண்டு முதல் அக்டோபர் 1926 ஆம் ஆண்டு வரை உள்ள காலகட்டங்களில் எழுதிய ஒன்பது வெவ்வேறு சிறுகதைகளின் தொகுப்பு ஆகும். சீன மொழியில் எழுதப்பட்ட இப்படைப்புகளை மூலக்கதையின் உணர்வுகள் அப்படியே வாசிப்பவர்களை சென்றடையும் வண்ணம் இலங்கையின் சிறந்த தமிழ்க் கவிஞரும் இலக்கிய ஆசிரியருமான கே. கணேஷ் அவர்கள் தமிழாக்கம் செய்துள்ளார்.  

[லூ சுன்] சிறுகதைகள் முழுவதும் சீன மக்களின் வாழ்வியலும், நம்பிக்கைகளும், அவர்களின் கொண்டாட்டங்களும், சொல்ல இயலா துயரங்களும், பெண்களின் நிலை, சமகால மற்றும் கடந்த கால சமூக சீர்திருத்த சிந்தனைகள் நிறைந்து கிடக்கின்றன. அத்துடன் சீனத்து மக்களின் பலத்தையும் பலவீனங்களையும் தனக்கே உரிய கலை நயத்துடன் இக்கதைகளில் சொல்லி இருக்கிறார் லூ சுன். சிறுகதைகள் முழுவதும் அம்மண்ணில் நிலவும் சமூகச் சூழல், மக்கள் வாழ்க்கை அவர்களின் எண்ண ஓட்டங்களையும் மிக நுட்பமாக விளக்கிச் செல்கிறார். மேல் தட்டு மக்களின் வாழ்க்கையையும் மட்டுமின்றி கீழ்த்தட்டு மக்களின் வாழ்வையும் அவற்றில் நிறைந்துள்ள வலிகளையும் சந்தோசங்களையும் பதிவு செய்கிறார். மக்களின் வாழ்வையும் தாண்டி அங்கு நிலம் பருவ நிலை, வாழும் மற்ற உயிரினங்கள், இயற்கை என அத்தனையும் தனது எழுத்தில் கண் முன்னே கொண்டு வந்து நிறுத்துகிறார். ஒவ்வொரு கதையிலும் தனது கருத்துகளை மட்டும் பதிந்து விட்டு செல்லாமல் வாசிப்பவர்களுக்கும் சிந்திக்கும் வாய்ப்பளித்தபடியே அத்தனை கதைகளையும் துவங்குகிறார், முடிக்கவும் செய்கிறார்.  

## பொருளடக்கம்
இத்தொகுப்பில் பின்வரும் ஒன்பது சிறுகதைகளும் தொகுக்கப்பட்டுள்ளன:  

| வ.எண் | சிறுகதையின் பெயர் | எழுதிய நாளும் ஆண்டும் |  |
| --- | --- | --- | --- |
| 01 | புத்தாண்டுப் பலி | பிப்ரவரி 7,1924 |  |
| 02 | மதுக்கடையில் | பிப்ரவரி 16,1924 |  |
| 03 | ஓர் இனிய குடும்பம் | மார்ச் 18,1924 |  |
| 04 | சோப்பு | மார்ச் 22,1924 |  |
| 05 | ஒதுங்கி வாழ்ந்தவன் | அக்டோபர் 17,1925 |  |
| 06 | கடந்த கால நினைவுகள் | அக்டோபர் 21,1925 |  |
| 07 | விவாகரத்து | நவம்பர் 6,1925 |  |
| 08 | சந்திரனை நோக்கிப் பாய்ச்சல் | டிசம்பர் 1926 |  |
| 09 | பதப்படுத்திய வாள் | அக்டோபர் 1926 | } |
# சைப்ரசின் புவியியல்



**சைப்பிரசு** மத்திய தரைக்கடலின் கிழக்குப் பகுதியில் அமைந்துள்ள ஒரு தீவாகும். இத்தாலியின் சிசிலி மற்றும் சார்தீனியாத் தீவுகளை அடுத்து மத்திய தரைக்கடல் பகுதியின் மூன்றாவது மிகப்பெரிய தீவாகும். நிலப்பரப்பின் அடிப்படையில் உலகின் 80 ஆவது பெரிய தீவாகும். ஆசியா அல்லது யுரேசிய முக்கிய நிலப்பகுதியில் பகுதியான ஆனடோலிய தீபகற்பத்தின் தெற்கு அனத்தோலியா பகுதியில் துருக்கியின் ஒரு பகுதியாக அமைந்துள்ளது. எனவே மேற்காசியாவும் அல்லது மத்திய கிழக்காசியாவும் உள்ளடங்கியிருக்கலாம். சைப்ரசு தெற்கு ஐரோப்பாவின் மிக அண்மையிலும்,வடக்கு ஆப்பிரிக்காவிலும் அமைந்துள்ளது. கிரேக்கம் மற்றும் அனட்டோலியர்களிடம் நீண்டகாலம் மாற்றி மாற்றி கையகப்பட்டிருந்தது. மேலும் லெவாந்தையர்கள், பைசாந்தியர்கள், துருக்கி, மேற்கு ஐரோப்பா ஆகியவற்றினாலும் செல்வாக்கு செலுத்தப்பட்டிருந்தது.  

சைப்பிரசு தீவின் பெரும்பாலான அதன் பரப்பில் திரூடாஸ் மலைகளும் கைரெனிய மலைகளுமே ஆதிக்கம் செலுத்துகின்றன. இவ்விரண்டு மலைத்தொடர்களுக்கிடையில் மத்திய சமவெளியும் மிசோரியாவும் உள்ளன, திரூடாஸ் மலையானது சைப்பிரசு தீவின் தெற்கு மற்றும் மேற்குப்பகுதி முழுமையும் பரவியுள்ளது. அதாவது தீவின் பாதிப்பகுதியை இம்மலையே ஆக்கிரமித்துள்ளது. குறுகலான கைரெனிய மலையானது வடக்கு கடற்கரைவரை பரவியுள்ளது. கைனெரீய மலையானது திரூடாஸ் மலையைப் போல உயரமானதில்லை. மேலும் இம்மலை குறைந்த பரப்பினையே கொண்டது. இவ்விரு மலைகளும் தாரசு மலைகளுக்கு இணையாக துருக்கிய மையநிலப்பகுதி வரை பரவியுள்ளது, மேலும் வடக்கு சைப்பிரசுவிலிருந்து பார்த்தால் தெரியும்படி அமைந்துள்ளன.கடற்கரை தாழ்நிலங்கள் தீவைச் சுற்றிலும் மாறுபட்ட அகலங்களில் பரவியுள்ளன.  

புவியியல் அடிப்படையில் சைப்பிரசு தீவானது நான்காகப் பிரிக்கப்பட்டுள்ளது. தீவின் 60 விழுக்காடு நிலப்பரப்பைக் கொண்டுள்ள சைப்பிரசு குடியரசு மட்டுமே தேசிய அளவில் அங்கீகரிப்பட்டுள்ள அரசாங்கமாக விளங்குகிறது. இது 2004 மே முதல் ஐரோப்பிய ஒன்றியத்தின் உறுப்பினராக உள்ளது. வடக்கு சைப்பிரசின் துருக்கியக் குடியரசு அரசாங்க ரீதியாக துருக்கியால் மட்டுமே அங்கீகரிக்கப்பட்ட பகுதியாகும். இது நிலப்பரப்பில் 36 விழுக்காடு பரவியுள்ளது அதாவது தீவின் மூன்றிலொரு நிலப்பகுதியாகும். ஐக்கிய நாடுகள் சபை இரண்டு பகுதிகளுக்கிடையே நிலப்பரப்பான பசுமைக்கோட்டினை தனது கட்டுப்பாட்டுக்குள் வைத்திருக்கிறது. இது தீவின் 4 விழுக்காடு பகுதியாகும். அடுத்ததாக அக்ரோத்திரி, டெகேலியா ஆகிய இரண்டு பகுதிகளும் சைப்ரஸ் தீவில் அமைந்துள்ள ஐக்கிய இராச்சியத்தின் ஆளுகைக்குற்பட்ட இரணுவத்தளப் பகுதிகளாகும்(Sovereign Base Areas). சைப்ரசுக்கு ஐக்கிய இராச்சியம் பொதுநலவாய குடியரசாக விடுதலை கொடுத்த பொழுது, இவ்விரண்டு தளங்களையும் மத்தியதரைக் கடலில் கேந்திர முக்கியத்துவம் வாய்ந்த அமைவிடம் காரணமாக தன்னகத்தே இருத்திக்கொண்டது. இவை தீவில் தெற்கு கடற்கரைப்பகுதியை ஒட்டி 254 கி. மீ -இல் அமைந்துள்ளன. இவை தீவின் 2.8 விழுக்காடு பரப்பளவானதாகும்.
# அண்டோசோனைட்டு



**அண்டோசோனைட்டு** (*Antozonite*) என்பது ஒரு கதிரியக்க புளோரைட்டு வகை கனிமமாகும். வரலாற்றில் இக்கனிமம் இசிடிங்சிபேட்டு, இசிடிங்பிளசு, இசிடிங்சிடெய்ன், இசிடிங்சுபார், பெடிட்டு புளோரைட்டு) என்ற பெயர்களால் அறியப்படுகிறது. 1841 ஆம் ஆண்டு செருமனி நாட்டிலுள்ள பவேரியாவின் வோல்செண்டார்பில் முதன் முதலில் இக்கனிமம் கண்டறியப்பட்டு. பின்னர் 1862 ஆம் ஆண்டு பெயரிடப்பட்டது.  

தனிமநிலை புளோரின் பல்வேறு உட்சேர்க்கைப் பொருள்களுடன் சேர்ந்துள்ள ஒரு படிகமாக இக்கனிமம் விவரிக்கப்படுகிறது. இப்படிகங்கள் நொறுக்கப்படும்போது அல்லது உடைக்கப்படும்போது தனிமநிலை புளோரின் விடுபடுகிறது. யுரேனிய உட்சேர்க்கைகளின் பீட்டா கதிரியக்க வெளியீட்டால் கால்சியம் புளோரைடு தொடர்ச்சியாக கால்சியம் மற்றும் புளோரின் அணுக்களாக உடைகிறது. புளோரின் அணுக்கள் இணைந்து டைபுளோரைடு எதிர்மின் அயனிகளாகவும் தொடர்ந்து மிகை எலக்ட்ரான்களை படிகக் குறையிலிருந்து இழந்து புளோரின் உருவாகிறது. அடுத்ததாக புளோரின் வளிமண்டல ஆக்சிசன் மற்றும் நீராவியுடன் வினைபுரிந்து ஓசோனையும் ஐதரசன் புளோரைடையும் கொடுக்கிறது. ஓசோனை அடையாளப்படுத்தும் மணம் தவறுதலாக அண்டோசோன் என்ற கருத்தியல் சேர்மமாக கருதப்பட்டதால் இக்கனிமம் அண்டோசோனைட்டு என்ற பெயரைப் பெற்றது.
# நயீம் இஸ்லாம்

**முகமது நயீம் இஸ்லாம் (Mohammad Naeem Islam**) வங்காளதேசத் துடுப்பாட்ட அணியின் வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.வலதுகை மட்டையாளரான இவர் வலது கை புறத்திருப்பப் பந்து வீச்சாளர் ஆவார். இவர் டிசம்பர் 31, 1986 இல் கைபந்தாவில் பிறந்தார். மேலும் இவர் வங்காளதேச அ அணி, 19 வயதிற்கு உட்பட்ட வங்காளதேச அணி, சிட்டகொங் கிங்ஸ், வங்காளதேச கிழக்கு மாகாண அணி ராஜ்ஷாசி மாகாண அணி மற்றும் ராங்பூர் மாகாண அணிகளுக்காக உள்ளூர்ப் போட்டிகளில் விளையாடி வருகிறார்.  

## உள்ளூர்ப் போட்டிகள்
பெப்ரவரி 12, 2005 இல் ராஜ்ஷாசி அணிக்காக பட்டியல் அ துடுப்பாட்டப் போட்டிகளில் அறிமுகமானார். சிட்டகொங் மாகாண அணிக்கு எதிரான துடுப்பாட்டப் போட்டியில் 8 பந்துகளில் 4 ஓட்டங்கள் எடுத்து ஆட்டமிழந்தார். அக்டோபர் 9, 2008 இல் நியூசிலாந்துத் துடுப்பாட்ட அணிக்கு எதிரான சர்வதேச போட்டியில் அறிமுகமானார். முதல் தரத் துடுப்பாட்டப் போட்டிகளில் டிசம்பர் 2011 வரை இவர் ஏழு நூறுகள் மற்றும் 17 ஐம்பது ஓட்டங்களை அடித்துள்ளார். பரிசல் மாகாணத் துடுப்பாட்ட அணிக்கு எதிரான போட்டியில் 136 ஓட்டங்கள் எடுத்ததே இவரின் அதிகபட்ச ஓட்டம் ஆகும்.  

2017-18 ஆம் ஆண்டுகளில் நடைபெற்ற தாக்க பிரீமியர் கிரிக்கெட் லீக் தொடரில் *லெஜண்ட்ஸ் ஆஃப் ருக்பான்ஜி* அணிக்காக விளையாடினார். அந்தத் தொடரில் 16 போட்டிகளில் விளையாடி 720 ஓட்டங்கள் எடுத்து அதிக ஓட்டங்கள் எடுத்த ருக்பான்ஜி வீரர்கள் வரிசையில் முதலிடம் பிடித்தார். மேலும் 2018-19 ஆம் ஆண்டுகளில் நடைபெற்ற தேசிய துடுப்பாட்ட லீக்கில் ராங்பூர் மாகாண அணிக்காக ஆறு போட்டிகளில் விளையாடி 444 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த ராங்பூர் அணி வீரர்கள் வரிசையில் முதலிடம் பிடித்தார்.  

## சர்வதேச போட்டிகள்
அறிவிக்கப்பட்டாத இந்தியன் கிரிக்கெட் லீக்கில் வங்காளதேச அணி வீரர்கள் பதினான்கு பேர் கலந்து கொண்டதால் அவர்களை நீக்க வங்காளதேச துடுப்பாட்ட வாரியம் முடிவு செய்து புதிய வீரர்களை அனுமதிக்க தீர்மானித்தது. அக்டோபர் ,2008 இல் நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் அனுபவமில்லாத மூன்று வீரர்களை அணியில் சேர்ததது. அதில் நயீம் இஸ்லாமும் ஒருவர் ஆவார். வங்காளதேசத் தேர்வுக்குழுத் தலைவர் ரஃபுகுல் இஸ்லாம் , நயீம் சிறந்த திறமையான வீரர் எனத் தெரிவித்தார். இவர் மூன்று போட்டிகளிலும் கலந்து கொண்டார். அதில் இரன்டாவது போட்டியில் பந்துகளை சந்திக்காமல் *ரன் அவுட்* ஆனார். சிட்டகொங்கில் நடைபெற்ற மூன்றாவது மற்றும் கடைசிப் போட்டியில் இறுதிவரை ஆட்டமிழக்காமல் 46 ஓட்டங்கள் எடுத்தார். இருந்தபோதிலும் வங்காளதேச அணி 79 ஓட்டங்களில் தோல்வி அடைந்தது.  

இந்தத் தொடரில் சிறப்பாக விளையாடியதால் நியூசிலாந்துத் துடுப்பாட்ட அனிக்கு எதிரான தேர்வுத் துடுப்பாட்டத் தொடரில் இவருக்கு இடம் கிடைத்தது. முதல் ஆட்டப் பகுதியில் 14 ஓட்டங்களும் இரன்டாவது ஆட்டப் பகுதியில் 19 ஓட்டங்களும் எடுத்தார். பின் பந்துவீச்சில் டேனியல் ஃபிலின் இலக்கினை முதல் இலக்காகக் கைப்பற்றினார்.
# நஸ்முல் இஸ்லாம்

**முகமது நஸ்முல் இஸ்லாம் (Mohammad Nazmul Islam**) வங்காளதேசத் துடுப்பாட்ட அணியின் வீரர் ஆவார். பொதுவாக நஸ்முல் இஸ்லாம் என அறியப்படும் இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.இடதுகை மட்டையாளரான இவர் இடது கை புறத்திருப்பப் பந்து வீச்சாளர் ஆவார். இவர் மார்ச் 21, 1991 இல் தாக்காவில் பிறந்தார். மேலும் இவர் வங்காளதேச அ அணி, 21 வயதிற்கு உட்பட்ட வங்காளதேச அணி,23 வயதிற்கு உட்பட்ட வங்காளதேச அணி பரிசல் பர்னர்ஸ், சிட்டகொங் மாகாண அணி, தாக்கா மாகாண அணி மற்றும் கலாபகன் துடுப்பாட்ட அகாதமி ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.  

## உள்ளூர்ப் போட்டிகள்
தேசியத் துடுப்பாட்ட லீக்கில் இவர் தாக்கா மாகாண அணிக்காக விளையாடினார். வங்காளதேச அ அணி, 21 வயதிற்கு உட்பட்ட வங்காளதேச அணி,23 வயதிற்கு உட்பட்ட வங்காளதேச அணிகளில் இவர் விளையாடியுள்ளார். வங்காளதேச கிரிக்கெட் லீக்கில் இவர் கிழக்கு மற்றும் மேற்கு தொகுதிகளுக்காக விளையாடியுள்ளார்.  

2018-19 ஆம் ஆண்டுகளில் நடைபெற உள்ள வங்காளதேச பிரீமியர் லீக் தொடரில் இவர் ராங்பூர் ரைடர்ஸ் அணிக்காக விளையாட உள்ளார்.  

## சர்வதேச போட்டிகள்
பெப்ரவரி 2018 ஆம் ஆண்டில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டித் தொடரில் விளையாடுவதற்கான அணியில் இவருக்கு வாய்ப்பு கிடைத்தது. பெப்ரவரி 15, 2018 இல் நடைபெற்ற போட்டியில் இவர் அறிமுகமானார்.  

ஆகஸ்டு மாதம் 2018 ஆம் ஆண்டில் நடைபெற்ற ஆசியக் கிண்ணம் 2018 போட்டித் தொடருக்கான 31 பேர் கொண்ட உத்தேச வங்காளதேச அணி வீரர்களின் பட்டியலில் இடம்பெற்றார். பின் அதற்கு அடுத்த மாதத்தில் 15 பேர் கொண்ட அணியில் இடம் பிடித்தார். செப்டம்பர் 23, 2018 இல் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அபுதாபியில் நடைபெற்ற இந்த சூப்பர் நான்கு போட்டியில் எட்டு ஓவர்கள் வீசி 29 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் வங்காளதேச அணி 3 ஓட்டங்களால் வெற்றி பெற்றது. அக்டோபர் ,2018 இல் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் விளையாடும் வாய்ப்பினைப் பெற்றார். நவமப்ர் 3,2018 இல் தனது முதல் போட்டியில் விளையாடினார்.  

### தேர்வுத் துடுப்பாட்டம்
2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. நவம்பர் 3 இல் சில்ஹெட்டில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 23 ஓவர்கள் வீசி 49 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 6 ஓவர்கள் வீசி 27 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 15 பந்துகளில் 4 ஓட்டங்கள் எடுத்து சிக்கந்தர் இராசா பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் முதல் பந்திலேயே எல்.பி.டபிள்யூ முறையில் ஆட்டமிழந்தார். இந்தப் போட்டியில் சிம்பாப்வே அணி 151 ஓட்டங்களில் வெற்றி பெற்றது.  

## **சான்றுகள்**
# இசுக்காட்டன்-பாவுமான் வினை



**இசுக்காட்டன்-பாவுமான் வினை** (*Schotten–Baumann reaction*) என்பது அமீன்கள் மற்றும் அமிலக் குளோரைடுகளிலிருந்து அமைடுகளைத் தயாரிக்கின்ற ஒரு தயாரிப்பு முறையாகும்.  

சில சமயங்களில் ஓர் அமிலக் குளோரைடும் ஓர் ஆல்ககாலும் வினைபுரிந்து ஓர் எசுத்தர் உருவாகக் கூடிய வினையையும் இவ்வினையின் பெயரால் அழைக்கிறார்கள். 1883 ஆம் ஆண்டு செருமனியைச் சேர்ந்த காரல் இசுக்காட்டன் மற்றும் இயுகென் பாவ்மான் ஆகியோர் முதன் முதலில் இவ்வினையைக் குறித்து விவரித்தனர்.  

## வினையின் வினைவழிமுறை

முதல் படிநிலையில் அசைல் குளோரைடு அமீனுடன் வினைபுரிந்து ஓர் அமைடு புரோட்டான் மற்றும் குளோரைடு அயனியுடன் உருவாகிறது. இந்த அமில புரோட்டனை ஈர்க்க ஒரு காரத்தைச் சேர்க்க வேண்டியது அவசியமாகும். இல்லையெனில் வினை தொடர்ந்து நிகழாது. பெரும்பாலும் நீரிய காரக்கரைசல் வினைக்கலவையுடன் மெல்ல மெல்ல சேர்க்கப்படுகிறது.  

இசுக்காட்டன்-பாவுமான் வினை நிபந்தனைகள் என்ற பெயர் பெரும்பாலும் இரண்டு கட்ட கரைப்பான்கள் பயன்படுத்துவதைக் குறிக்கின்றன. தண்ணீரும் ஒரு கரிமக் கரைப்பானும் இங்கு கரைப்பான்களாகப் பயன்படுத்தப்படுகின்றன. தண்ணீர் கரைப்பான் பயன்படுத்தப்படும் கட்டத்தில் உள்ள காரம் வினையில் உருவாகும் அமிலத்தை நடு நிலையாக்குகிறது, அதேவேளையில் தொடக்க வினைபொருட்களும் விளைபொருளும் பெரும்பாலும் டைகுளோரோயீத்தேன் அல்லது டை எத்தில் ஈதர் கரிமக் கரைப்பான் கட்டத்திலேயே நிலைத்திருக்கின்றன. காரத்தின் இருப்பு வினைபடு பொருளான அமீனை புரோட்டானேற்றம் அடையாமல் தடுக்கிறது, இதனால் அமீனால் உட்கருகவரியாகச் செயல்பட இயலுவதில்லை.  

## பயன்பாடுகள்

இசுக்காட்டன்-பாவுமான் வினை அல்லது இசுக்காட்டன்-பாவுமான் வினை நிபந்தனைகள் கரிம வேதியியலில் இன்று பரவலாகப் பயன்படுத்தப்படுகின்றன.  
செயற்கை கேப்சாய்சின் எனப்படும் என்-வேனிலைல் நோனானமைடு தயாரித்தல்,  
பென்சாயில் குளோரைடு மற்றும் பீனெத்திலமீன் ஆகியவற்றிலிருந்து பென்சமைடு தயாரித்தல்,  
அசிட்டைல் குளோரைடுடன் (அசிட்டிக் நீரிலி இதற்கு மாற்றாகும்) சேர்க்கப்பட்ட பென்சைலமீனை அசைலேற்றம் செய்தல், முதலியன இதற்கு எடுத்துக்காட்டுகளாகும்.  

1903 ஆம் ஆண்டில் கண்டுபிடிக்கப்பட்ட எமில் பிசர் பெப்டைடு தயாரிப்பு முறையில் ஓர் ஆல்பா குளோரோ அமிலம் ஓர் அமினோ அமிலத்தின் எசுத்தருடன் சேர்த்து சுருக்க வினைக்கு உட்படுத்தப்படுகிறது. பின்னர் எசுத்தர் நீராற்பகுக்கப்பட்டு அமிலக் குளோரைடாக மாற்றப்படுகிறது. இதனால் பெப்டைடு சங்கிலி மற்றொரு அலகால் நீட்டிக்கப்படுகிறது.  

இறுதிப் படிநிலையில் குளோரைடு அணு அமினோகுழுவால் இடப்பெயர்ச்சி செய்யப்பட்டு பெப்டைடு தயாரித்தல் சுழற்சியை நிறைவு செய்கிறது.
# சன்குரோ கூவைனான் சூரியப் பண்ணை

உலகின் மிகப் பெரிய சூரிய சக்தியிலிருந்து மின்சாரம் உற்பத்தி செய்யும் பண்ணை ஒன்றை (Sungrow Huainan Solar Farm) சீனாவின் அன்ஹுயி மாகாணத்தில் கூவைனான் நகரத்தில் உருவாக்கி உள்ளது. 40 மெகா வாட் உற்பத்தி திறன் கொண்ட அந்நிலையம் சுமார் 15,000 வீடுகளுக்கு தேவையான மின்சாரத் தேவையை பூர்த்தி செய்யக்கூடியது. உலகில் முதன் முதலில் செயல்பாட்டிற்கு வந்த மிகப்பெரிய மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை இதுவே ஆகும்.  

## அமைந்துள்ள இடம்

கூவைனான் நகரம், அன்ஹுயி மாகாணம், சீனா  

அன்ஹுயி மாகாணம் சீனாவின் கிழக்கு பகுதியில் அமைந்துள்ள ஒரு மாகாணமாகும். இம்மாகாணம் ஹுவாங்ஷான் மலைகளை தன்னகத்தே கொண்டது. மேலும் அம்மாகாணத்தில் கிடைக்கும் தனித்துவமான கிரானைட் பாறைகளுக்குப் பெயர் போனது. ஆகையால் இப்பகுதியில் சுரங்கத் தொழில் மிகச் சிறப்பு மிக்கதாக திகழ்கிறது.  

### மிதக்கும் சூரிய மின் உறபத்திப் பண்ணைகள்

மனிதனால் சுரங்கத் தொழில் / கிராணைட் தொழில் மூலமாக உருவான மிகப்பெரிய பள்ளங்களில் நீர் நிறைந்ததால் உருவான அதாவது மனிதனால் உருவாக்கப்பட்ட இந்த மிகப்பெரிய ஏரிகளில் தான் இந்த மிதக்கும் சூரிய மின் உற்பத்திப் பண்ணைகள் கட்டமைக்கப்பட்டுள்ளன எனபது இதன் தனிச் சிறப்பு.  

## உற்பத்தி திறன்

2017ல் 40 மெகா வாட் உற்பத்தி திறனுடன் செயல்படத்துவங்கிய [ஹீனன்]] நகரத்தில் அமைக்கப்பட்ட இந்த மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை உலகின் மிகப்பெரிய மிதக்கும் சூரியப்பண்ணையாக அறிவிக்கப்பட்டது.  

முதல் கட்டமாக 40 மெகா வாட் எனத் துவங்கப்பட்ட இந்த நீரில் மிதக்கும் மிகப் பிரமாண்ட, உலகின் மிகப் பெரிய சூரிய சக்தியிலிருந்து மின்சாரம் தயாரிக்கும் திறன் கொண்ட சாதனையை அதே நிறுவனம் அடுத்தடுத்த மிகப்பிரமாண்ட மிதக்கும் சூரிய மின் உற்பத்தி மையங்களை உருவாக்கி முறியடித்துக் கொண்டே இருக்கிறது.  

பின்வரும் அட்டவணை அப்பகுதியில் விரிவாக்கப்பட்டுவரும் மிதக்கமும் சூரிய சக்தியிலிருந்து மின்சாரம் உற்பத்தி செய்யும் பண்ணைகளையும் அவற்றின் உற்பத்தி திறன் பற்றிய தகவல்களையும் அளிக்கும்.  

## பிற மிதக்கும் சூரிய மின் உற்பத்திப் பண்ணைகள்

| வ.எண் | உற்பத்தி திறன் | கிராமம் / நகரம் | மாகாணம் | திட்டம் துவங்கிய ஆண்டு |  |
| --- | --- | --- | --- | --- | --- |
| 01 | 31 மெகாவாட் | வேஷான்/ஜெனிங் | ஷான்டோங் | 2017 |  |
| 02 | 40 மெகாவாட் | ஹுய்யான் | அன்ஹுய் | 2016 |  |
| 03 | 50 மெகாவாட் | வேஷான்/ஜெனிங் | ஷான்டோங் | 2017 |  |
| 04 | 100 மெகாவாட் | வேஷான்/ஜெனிங் | ஷான்டோங் | 2017 |  |
| 05 | 102 மெகாவாட் | ஃபெங்டாய்/ஹுயானன் | அன்ஹுய் | 2017 |  |
| 05 | 150 மெகாவாட் | ஃபெங்டாய்/ஹுயானன் | அன்ஹுய் | 2017 | } |

## கட்டியமைத்த நிறுவனம்

சீனாவைத் தலைமையிடமாகக் கொண்ட சன்குரோவ் பவர் சப்ளை கோ லிட்.,
# நைமூர் ரகுமான்


**நைமூர் ரகுமான் துர்ஜாய்** (Naimur Rahman Durjoy) வங்காளதேசத் துடுப்பாட்ட அணியின் முன்னாள் வீரர் மற்றும் அரசியல்வாதி ஆவார்.இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார்.வலதுகை மட்டையாளரான இவர் வலதுகை புறத்திருப்பப் பந்து வீச்சாளர் ஆவார். இவர் செப்டமபர் 19, 1974 இல் மணிக்கஞ் மாவட்டத்தில் பிறந்தார். இவர் தாக்கா மாகாண அணி மற்றும் தாக்கா மெட்ரோபொலிஸ் அணிகளுக்காக உள்ளூர்ப் போட்டிகளில் விளையாடினார். துடுப்பாட்டத்தில் சகலத் துறையராக விளங்கினார்.  

## அரசியல் வாழ்க்கை
2014 ஆம் ஆண்டில் இவர் மணிகஞ்ச் தொகுதியில் இருந்து நாடாளுமன்ற உறுப்பினராகத் தேர்வானார்.  

## சர்வதேச போட்டிகள்

### தேர்வுத் துடுப்பாட்டம்
வலதுகை புறத் திருப்பப் பந்துவீச்சாளரான இவர் 1977 ஆம் ஆண்டில் நடைபெற்ற ஐ சிசி வாகையாளர் கோப்பையில் வெற்றி பெற்ற வங்காளதேச அணியில் விளையாடினார்.2000ஆம் ஆண்டில் இந்தியத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. நவம்பர் 10 இல் டாக்காவில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 44 ஓவர்கள் வீசி 136 ஓட்டங்களை விட்டுக் கொடுத்து 6 இலக்குகளைக் கைப்பற்றினார் இதில் சச்சின் டெண்டுல்கர் மற்றும் சௌரவ் கங்குலி ஆகியோரின் இலக்கினையும் கைப்பற்றினார்..இதில் 9 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 4 ஓவர்கள் வீசி 22 ஓட்டங்களை விட்டுக்கொடுத்தார். பின் மட்டையாட்டத்தில் முதல் ஆட்டப் பகுதியில் 44 பந்துகளில் 15 ஓட்டங்கள் எடுத்து ஜோசி பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 32 பந்துகளில் 3 ஓட்டங்கள் எடுத்து ஜவகல் ஸ்ரீநாத் பந்துவீச்சில் ஆட்டமிழந்தார். இந்தப் போட்டியில் இந்திய அணி 9 இலக்குகளால் வெற்றி பெற்றது.  

பின் 2002 ஆம் மேற்கிந்தியத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. டிசம்பர் 8 இல் டாக்காவில் நடைபெற்ற போட்டியின் முதல் ஆட்டப் பகுதியில் 36 ஓவர்கள் வீசி 118 ஓட்டங்களை விட்டுக் கொடுத்து 1 இலக்குகளைக் கைப்பற்றினார்.இதில் 5 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 11 பந்துகளில் 1 ஓட்டங்கள் எடுத்து காலின்ஸ் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 11 பந்துகளில் இறுதிவரை ஆட்டமிழக்காமல் 5 ஓட்டங்கள் எடுத்தார். இந்தப் போட்டியில் மேற்கிந்தியத் தீவுகள் அணி ஒரு ஆட்டப் பகுதி மற்றும் 310 ஓட்டங்களால் வெற்றி பெற்றது.  

### ஒருநாள் போட்டிகள்
1995 ஆம் வங்காளதேச அணி பாக்கித்தானில் சுற்றுப்பயணம் செய்து விளையாடியது. ஏப்ரல் 8 இல் சார்ஜா அமீரகத்தில் நடைபெற்ற போட்டியில் இவர் அறிமுகமானார். அந்தப் போட்டியில் 7 பந்துகளில் 3 ஓட்டங்கள் எடுத்து ரன் அவுட் முறையில் ஆட்டமிழந்தார்.பின் பந்துவீச்சில் 6 ஓவர்கள் வீசி 29 ஓட்டங்களை விட்டுக் கொடுத்து 1 இலக்கினைக் கைப்பற்றினார்.  

2002 ஆம் மேற்கிந்தியத் தீவுகள் அணி வங்காளதேசத்தில் சுற்றுப்பயணம் செய்து விளையாடியது. டிசம்பர் 3 இல் டாக்காவில் நடைபெற்ற மூன்றாவது ஒருநாள் போட்டியில் 15 பந்துகளில் 7 ஓட்டங்கள் எடுத்து கிறிஸ் கெயில் பந்துவீச்சில் ஆட்டமிழந்தார்.பின் பந்துவீச்சில் 10 ஓவர்கள் வீசி 32 ஓட்டங்களை விட்டுக் கொடுத்து 1 இலக்கினைக் கைப்பற்றினார்.இந்தப் போட்டியில் மேற்கிந்தியத் தீவுகள் அணி 86 ஓட்டங்களால் வெற்றி பெற்றது.
# ஒமுவாமுவா


## பெயரிடுமுறை
நாம் அறிந்த வரையில், **ஒமுவாமுவா** ஒன்றுதான் சூரிய மண்டலத்திற்கு வெளியில் இருந்த வந்த ஒரு பொருள். இது ஒரு எரி விண்மீன் என்று கருதி **C/2017 U1** என்ற பெயர் சூட்டப் பட்டது. பின் அது ஒரு நுண்கோள் (asteroid) என்று அறிந்த பிறகு, **A/2017 U1** என்று பெயர் சூட்டப் பட்டது. அவாயி மொழியில் ஒமுவாமுவா (ʻoumuamua) என்றால் "தொலைவில் இருந்து வந்த முதல் தூதுவர்" என்று பொருள்படும். இந்த நுண்கோளுக்கு **ராமா** என்று வைக்கலாமா என்றும் கருதப்பட்டு, பின் கைவிடப்பட்டது.  

## **ஒமுவாமுவா**வின் பாதை
**ஒமுவாமுவா**வைப் பற்றிய செய்திகள், விளக்கங்கள், தரவுகள் ஆகியன Pan-STARRS1, Canada-France-Hawaii, Gemini South (சிலி என்ற நாட்டில் உள்ளது) ஆகிய தொலைநோக்கிகள் வழியாகக் கிடைத்தன  
இந்த நுண்கோள் **வேகா** (Vega) என்ற விண்மீன் உள்ள திசையில் இருந்து வந்ததுபோல் தெரிகின்றது.  

இதன் பாதை மிகைவளையப் (hyperbolic ) பாதையாக இருக்கலாம். இதன் விரைவு 26.33&nbsp;km/s என்று கணக்கிடப்பட்டுள்ளது. சூரியனின் புவிஈர்ப்பு விசையினால் இந்தக் கல்லின் விரைவு 87.71&nbsp;km/s (315,800&nbsp;km/h) வரை அதிகமாயிற்று  
.  

## **ஒமுவாமுவா**வின் பிறப்பிடம்

இது **வேகா** என்ற விண்மீன் மண்டலத்தில் இருந்து வந்து இருக்குமேயானால், நம் சூரிய மண்டலம் வந்து சேர்ந்து அடைய இதற்கு 600,000 ஆண்டுகள் ஆகி இருக்கும். இதன் வேகத்தைப் பார்த்தால், நம் **பால் வெளி**யில் பல இடங்களில் சுற்றி விட்டு, பின் நம் சூரிய மண்டலத்திற்குள் நுழைந்தது போல் தெரிகின்றது. பால் வெளியில் கோள் ஏதேனும் சிதைந்து அதிலிருந்து **ஒமுவாமுவா** வந்திருக்கலாம் என்றும் கருதப்படுகின்றது.
# பூசெகர் மாகாணம்


**புசீர் மாகாணம்** (*Bushehr Province* (, *Ostān-e Būshehr* ) என்பது ஈரானில் உள்ள முப்பத்தோறு மாகாணங்களில் ஒன்றாகும். இது நாட்டின் தென் பகுதியில், பாரசீக வளைகுடா கடற்கரைப் பகுதியை ஒட்டி உள்ளது. இதன் தலைநகராக பூசெகர் நகரம் உள்ளது.  மாகாணத்தில் அஸலூஹெ, புஷேர், டிஷெஸ்ட்டன், டஷ்தி, டீர்ர், தியாம்ம், ஜாம், கங்கன், கணேவ், டங்கஸ்டன் ஆகிய பத்து மாவட்டங்கள் உள்ளன. 2011இல், இந்த மாகாணமானது சுமார் ஒரு மில்லியன் மக்கள் தொகையைக் கொண்டதாக இருந்தது.  

மாகாணமானது நாட்டின் இரண்டாம் பிராந்தியத்தைச் சேர்ந்த‍தாக உள்ளது. நாட்டில் உள்ள மாகாணங்களின் வளர்சியை நோக்கமாக கொண்டு மாகாணங்களை   2014 சூன் 22 அன்று  ஐந்து பிராந்தியங்களாக ஒருங்கிணைக்கப்பட்டது.  

## வரலாறு
நியார்க்கஸ் போரின் போது புசீர் நகர் பற்றி கிரேக்கர்கள் அறிந்திருந்தனர். 1913ஆம் ஆண்டில் ஒரு பிரெஞ்சு அகழ்வாய்வுக் குழு நடத்திய ஆய்வுகளின் முடிவில், எலிமைட் பேரரசுக்கு முன்னதாவே புசீர் நகரம் தோன்றியதாக தீர்மானித்தது. லயன் என அழைக்கப்படும் ஒரு நகரில் இருந்த ஒரு கோயிலானது கடற்படை தாக்குதல்களில் இருந்து பாதுகாக்கும் வகையில் மதில்கள்  வடிவமைக்கப்பட்டதாக இருந்த‍து. இந்த நகரத்தின் எஞ்சியுள்ள பகுதியானது இன்றைய புசீர் நகரின் தெற்கே 10 கி.மீ. தொலைவில் உள்ளது.  

பாரசீக மாகாணமான ஷபான்கரேயின் பகுதியாக இந்த பிராந்தியத்தை மார்கோ போலோ விவரிக்கிறார்.  

போர்த்துகீசியர்கள், 1506இல் புசீர் நகரத்தைக் கைப்பற்றினர்.  பாரசீக வளைகுடா பிராந்தியத்தில் அவர்களைத் ஷா அபாஸ் ஸாபாவி தோற்கடிக்கும்வரை அவர்கள் அங்கே இருந்தனர்.   1734 வாக்கில், பாரசீக வளைகுடாவில்  அப்சரித்து  வம்சத்தின் நாதிர் ஷாவின்  இராணுவக் கொள்கைகள் காரணமாக புசீர் மீண்டும் முக்கியத்துவம் பெற்றது.  

பாரசீக வளைகுடாவில் நாதிர் ஷாவின் கடற்படை கடற்படையின் மைய தளமாக புசீரை அவர் தேர்ந்தெடுத்தார். இதனால் அவர் நகரின் பெயரை *பண்டார ஈ நாடிரியா *(நாதிர் துறைமுகம்) என மாற்றினார். ஜான் எல்டனின் என்ற ஒரு ஆங்கிலேயரை அவர் தனது கடற்படையை உருவாக்க உதவிகோரினார். அவரது கடற்படையானது பல கப்பல்களையும் 8000-10000  நபர்களையும் கொண்டிருந்தது என ஒரு டச்சு குறிப்பு தெரிவிக்கிறது.  

நாதிர் ஷா இறந்த பிறகு, புசீருடன் நல்ல வர்த்தக உறவுகளை டச்சு பேணியது. இது 1763 ஆம் ஆண்டில் பிரித்தானியருக்கு புசீர் அறிமுகமாகி, ஜான் வம்சத்தின் கரிம் கான் உடன் அவர்கள் ஒப்பந்தம் செய்து கொண்டது வரை இது நீடித்த‍து. அப்போது, புசீர் நகரமானது ஈரானின் முதன்மை துறைமுக நகராக பாரசீக வளைகுடாவில் மாறியது. கஜர் காலத்தில், பிரிட்டன், நோர்வே, உருசியா, இத்தாலி, பிரான்சு, ஜெர்மனி,  உதுமானியப் பேரரசு  ஆகிய நாடுகளின் இராஜதந்திர மற்றும் வர்த்தக அலுவலகங்கள் புசீர் நகரில் இருந்தன. பிரிட்டன் இப்பகுதியில் தன் காலை நன்கு ஊன்றி வருவாய் ஈட்டி வந்த‍து.  கஜர் காலத்தில்,  இந்த துறைமுகத்தில் ஒவ்வொரு ஆண்டும் 100 பிரித்தானிய கப்பல்கள் வந்து சென்றன.  

### 2013 புசீர் நிலநடுக்கம்
2013ஆம் ஆண்டு ஏப்ரல் 9 ம் தேதி புசீர் மாகாணத்தின் டாஷிய மாவட்டத்தில் ஷோன்பேக் நகரம் மற்றும் ஷொன்பேப் மற்றும் தாசூஜ் ஆகிய கிராமங்களஇல் ரிக்டர் அளவுகோலில் 6.1 அளவிலான நிலநடுக்கம் ஏற்பட்டது. இதில் குறைந்தபட்சம் 37 பேர் கொல்லப்பட்டனர்.  

## இன்றைய புசீர்
# குந்தியன் அணுக்கரு எரிபொருள் வளாகம்

**குந்தியன் அணுக்கரு எரிபொருள் வளாகம்** (*Kundian Nuclear Fuel Complex*) என்பது பாக்கித்தானின் பஞ்சாப் மாகாண மியான்வாலி மாவட்டத்தில் அமைந்துள்ள அணுக்கரு எரிபொருள் உருவாக்கும் ஆலையாகும்.  

## வரலாறு

இசுலாமாபாத்திற்கு 175 கிலோமீட்டர் தெற்கில் பாக்கித்தான் அணுக்கரு ஆற்றல் எரிபொருள் வளாகம் என்ற மற்றொரு அணுக்கரு எரிபொருள் உருவாக்கும் ஆலையை நிர்மாணிக்கும் பணியைத் பாக்கித்தான் அணுக்கரு ஆற்றல் ஆணையகம் 2006 ஆம் ஆண்டில் தொடங்கியது. இதற்கு முன்னரே குந்தியன் அணுக்கரு எரிபொருள் வளாகம் என்ற உள்நாட்டு அணுக்கரு எரிபொருள் ஆலை குந்தியனில் அமைக்கப்பட்டிருந்தது. இந்த ஆலையையும் பாக்கித்தான் அணுக்கரு ஆற்றல் ஆணையகம் முனீர் அகமதுகான் தலைமையில் 1980 ஆண்டில் கட்டி முடித்திருந்தது.  

குந்தியன் அணுக்கரு எரிபொருள் வளாகம் சேசுமா அணு மின் நிலையத்திற்கு அருகில் அமைந்துள்ள யுரேனிய எரிபொருள் அணுக்கரு உலையாகும். இவ்வுலையின் ஆண்டு உற்பத்தி அளவு 24 டன்களாகும். 1978 ஆம் ஆண்டு முதல் கராச்சி அணு மின் நிலையத்திற்குத் தேவையான எரிபொருளை இந்த வளாகம் அளித்து வருகிறது. இந்த அணுக்கரு எரிபொருள் ஆலை தற்பொழுது குந்தியன் அணுக்கரு எரிபொருள் ஆலை-1 என்ற பெயரில் இயங்கிவருகிறது
# சுபாஷிஸ் ராய்

**சுபாஷிஸ் ராய் (Subashis Roy)** வங்காளதேசத் துடுப்பாட்ட அணியின் வீரர் மற்றும் ஆவார்.இவர் வங்காளதேச அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளர் ஆவார். இவர் நவமபர் 29, 1988 இல் வங்காளதேசத்தில் பிறந்தார். இவர் வங்காளதேச அ அணி, 19 வயதிற்கு உடபட்ட வங்காளதேச அணி , சிட்டகொங் வைக்கிங்ஸ் , ராங்பூர் மாகாண அணி மற்றும் சிஹெட் மாகாண அணி அணிகளுக்காக உள்ளூர்ப் போட்டிகளில் விளையாடி வருகிறார்.  

## உள்ளூர்ப் போட்டிகள்
நவம்பர் 10, 2007 ஆம் ஆண்டில் சில்ஹெட் மாகாண அணிக்காக முதல் தரத் துடுப்பாட்டப் போட்டிகளில் அறிமுகமானார். பரிசல் மாகாணத் துடுப்பாட்ட அணிக்கு எதிரான இந்தப் போட்டியில் ஏழு இலக்குகளைக் கைப்பற்றினார். மேலும் 19 வயதிற்கு உட்பட்ட இலங்கைத் துடுப்பாட்ட அணி வங்காளதேசத்தில் சுற்றுப் பயணாம் செய்து விளையாடியது. 19 வயதிற்கு உட்பட்ட வங்காளதேசத் துடுப்பாட்ட அணி சார்பாக விளையாடிய இவர் 5 இலக்குகளைக் கைப்பற்றி அணியின் வெற்றிக்கு உதவினார். 2016 ஆம் ஆண்டு நவம்பரில் ஆத்திரேலியாவில் பயிற்சி பெறுவதற்கு அனுப்பப்பட்ட 22 வீரர்களில் ஒருவராகத் தேர்வானார். 2018-19 ஆம் ஆண்டிற்கான வங்காளதேச பிரீமியர் லீக் தொடருக்கன போட்டியில் குல்னா டைடன்ஸ் அணி சார்பாக விளையாட உள்ளார்.  

## சர்வதேச போட்டிகள்

### தேர்வுத் துடுப்பாட்டம்
2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப்பயணம் செய்து விளையாடியது. சனவரி 12, இல் வெலிங்டன், நியூசிலாந்தில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 26 ஓவர்கள் வீசி 89 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 5 ஓவர்கள் வீசி 32 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில் இரண்டாவது ஆட்டப்பகுதியில் 8 பந்துகளில் ஓட்டங்கள் எதுவும் எடுக்காமல் போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து அணி 7 இலக்குகளால் வெற்றி பெற்றது.  

2017 ஆம் ஆண்டில் வங்காளதேசத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது.அக்டோபர் 6 இல் புளோம்ஃபோன்டைனில் நடைபெற்ற போட்டியின் இரண்டாவது தேர்வுத் துடுப்பாட்டப்போட்டியின் முதல் ஆட்டப் பகுதியில் 29 ஓவர்கள் வீசி 118 ஓட்டங்களை விட்டுக் கொடுத்து 3 இலக்குகளைக் கைப்பற்றினார்.இதில் 3 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 9 பந்துகளில் இறுதிவரை ஆட்டமிழக்காமல் 2 ஓட்டங்கள் எடுத்தார்.இரண்டாவது ஆட்டப்பகுதியில் 10 பந்துகளில் ஆட்டமிழக்காமல் 12 ஓட்டங்களை எடுத்தார்.இந்தப் போட்டியில் தென்னாப்பிரிக்க அணி ஒரு ஆட்டப் பகுதி மற்றும் 254 ஓட்டங்களால் வெற்றி பெற்றது.  

### ஒருநாள் போட்டிகள்
2016 ஆம் ஆண்டில் வங்காளதேச அணி நியூசிலாந்தில் சுற்றுப்பயணம் செய்து விளையாடியது. டிசம்பர் 29 இல் நெல்சனில் நடைபெற்ற இரண்டாவது ஒருநாள் போட்டியில் இவர் அறிமுகமானார். அந்தப் போட்டியில் 9 பந்துகளில் இறுதிவரை ஆட்டமிழக்காமல் 1 ஓட்டங்கள் எடுத்தார்.பின் பந்துவீச்சில் 10 ஓவர்கள் வீசி 45 ஓட்டங்களை விட்டுக் கொடுத்து 1 இலக்கினைக் கைப்பற்றினார். 1 ஓவரை மெய்டனாக வீசினார். இந்தப் போட்டியில் நியூசிலாந்து அணி 67 ஓட்டங்களால் வெற்றி பெற்றது.
# சீனத் திரைப்படம்



சீனா தேசியப் பேராய நிலைக்குழுவின் ஒப்புதலுடன் 2016 நவம்பரில் ஒரு திரைப்படச் சட்ட்த்தை இயற்றி வெளியிட்டது. இச்சட்டம் சீன மக்கள் குடியரசின் மதிப்புகள், தகைமைகள், ஆர்வங்களுக்கு ஊறு விளைவிக்கும் திரைப்படங்கள் தடைசெய்யப்பட்டு, சமவுடைம் வி௳உமியங்களைத் தாங்கிநிற்கும் திரைப்படங்கள் ஊக்குவிக்கப்பட்டன.  

போர் முடிந்த்தும், சாங்காய் திரைப்படத் தொழில் புத்துயிர்ர்ப்பு பெற்று இரண்டாம் பொற்காலம் தொடங்கியது. அப்போது * சிறுநகரின் இளவேனில்* (1948)போன்ற திரைப்படங்கள் வெளியாகின. இந்தப் படம் ஆங்காங்கின் அரிய நூறு சீனமொழிப் பேசும்படங்களில் ஒன்றாக 24 ஆவது ஆங்காங் திரைப்பட விருதுகளில் தேர்வானது. 1949 சீனப் பொதுவுடைமைப் புரட்சிக்குப் பிறகு, முந்தைய திரைப்படங்களும் சில அயலகத் திரைப்படங்களும் 1951 இல் தடைக்குள்ளாயின. திரைப்படம் பார்ப்போர் எண்ணிக்கை திடீரென உயர்ந்தது. 1967 முதல் 1972 வரையிலான சீனப் பண்பாட்டுப் புரட்சியின்போது, திரைப்படத் தொழில் மிகவும் கட்டுபடுத்தப்பட்டு முழுமையாக முடக்கப்பட்டது. பண்பாட்டுப் புரட்சி முடிவுக்கு வந்ததும் திரைப்படத் தொழில் மீண்டும் செழுமை அடைந்தது. அப்போது *மாலைநேர மழை* (1980), *தியான்யுன் மலை கதை* (1980), *காகிதப் பூநகரம்* (1986) போன்ற 1980 களின் விழுப்புண் நாடகங்கள் அக்கால இடதுசாரி இயக்க உணர்ச்சிவயமான துன்பதுயர உச்சங்களை விவரித்தன. 1980 களின் நடுப்பகுதி முதல் இறுதிகாலம் வரையில், சீன ஐந்தாம் தலைமுறைப்படங்களாகிய *ஒன்றும் எட்டும்]]* (1983), * மஞ்சள் புவி* (1984) போன்றவை எழுச்சிகண்டு வெளிநாடுகளில் சீனத் திரைப்படங்களுக்கு, குறிப்பாக மேலைநாடுகளின் திரையரங்குகளிலும் பார்வையாளரிடமும் கோலோச்சலாயின. மேலும், * செஞ்சோளம்* (1987), *கியூ யூவின் கதை* (1992), * என் பரத்தைக்கான வழிவிடல்* (1993) போன்றன பல பன்னாட்டு விருதுகளைப் பெற்றன. 1989 இன் தின்னமன் சதுக்க எதிர்ப்புகளுக்குப் பிறகு திரைப்பட இயக்கம் ஓரளவுக்கு முடிவுக்கு வந்தது. என்றாலும், 1990 களுக்குப் பின்னர் சீன ஆறாம் தலைமுறையும் பின்னை ஆறாம் தலைமுறையும் எழுச்சிகண்டன. இவை திரைப்படங்களைச் சீனாவின் முதன்மைப் போக்குக்கு அப்பாலான கருக்களைக் கையாண்டு எடுத்தன. இவை பெரும்பாலும் பன்னாட்டு அரங்கச் சுற்றுவட்டத்திலேயே காட்டப்பட்டன.
# சகார் மகாலும் பகுதியாரியும் மாகாணம்



**சஹர் மஹல் மற்றும் பக்தியாரி மாகாணம்** (*Chaharmahal and Bakhtiari Province* (, *Ostān-e Chahār-Mahāl-o Bakhtiyārī* ) என்பது ஈரானின் உள்ள முப்பத்தோறு மாகாணங்களில் ஒன்றாகும். இந்த மாகாணமானது நாட்டின் தென் மேற்கில் உள்ளது. இதன் தலைநகராக ஷாஹ்ர்-இ கோர்ட் நகரம் உள்ளது.  

இந்த மாகாணமானது ஈரானின் இரண்டாவது வட்டாரத்தில் உள்ளது. நாட்டில் உள்ள மாகாணங்களின் வளர்சியை நோக்கமாக கொண்டு மாகாணங்களை 2014 சூன் 22 அன்று ஐந்து பிராந்தியங்களாக ஒருங்கிணைக்கப்பட்டது.  

இந்த மாகாணத்தின் பரப்பளவானது 16,332 சதுர கிலோமீட்டராக உள்ளது, 2011 இல் இதன் மக்கள் தொகையானது 895,263 என இருந்தது.  

## மக்களும், பண்பாடும்
மாகாணத்தின் வரலாறானது பக்ரியரி பழங்குடியினருடன் பிணைந்துள்ளது. பக்ரியரி பழங்குடியினர் இரண்டு உட்பிரிவு மக்களாக  *ஹாஃப்ட் லாங்* மற்றும் *சாஹார் லாங்* என உள்ளனர். மேலும் இவர்கள் முதன்மையாக லூரிஷ் மொழியை பேசுபவர்களாக உள்ளனர். இந்த பண்டைய மாகாணத்திலுள்ள மற்ற குழுவானது சேஹர் மகாலிகள் ஆவர்.  இந்த மக்கள் தங்களுக்குள் ஒத்த பழக்க பழக்கங்களை பகிர்ந்து கொள்கிறார்கள்.   மிகச் சிறிய வேறுபாடுகள் இவற்றுக்கு இடையில் உள்ளன, ஆனால் அவை எளிதாக கவனிக்க முடியாதவையாகும். இருப்பினும், திருமணமானது இந்த மக்களை ஒன்றிணைப்பதற்கான ஒரு துருப்புச் சீட்டாக  பயன்படுகிறது.  

இந்த மாகாண மக்கள் எளிமையான வாழ்வை மேற்கொண்ட வரலாற்றைக் கொண்டவர்கள். மேலும் சூழ்நிலையும் அவசியமும் தேவைப்பட்டால் திறமையான வீரர்களாகவும் போராளிகளாகவும் மாறும் திறன் கொண்டவர்களாக இருந்துள்ளார்கள். இவர்கள்  ஈரானில் மிகச் சிறந்த குதிரை வீரர்கள் என்னும் நற்பெயரைப் பெற்றிருக்கிறார்கள். இந்த மாகாண மக்கள் மல்யுத்தத்தில் பாரம்பரியமாக ஒரு பாணியைக் கொண்டவர்களாக உள்ளனர்.  

'பழங்குடி' வாழ்க்கை முறையுடன் தொடர்புடைய பல்வேறு தனித்துவமான மரபுகள் மற்றும் சடங்குகள் இந்த மாகாணத்தில் உள்ளன. இசை, நடனம் மற்றும் ஆடைகள் போன்றவற்றில் உள்ள சிறப்பு வகைகள் குறிப்பிடத்தக்கவை.  

### மொழிகள்
ஈரானிய மொழி குடும்பத்தின் தென்மேற்கு கிளையைச் சேர்ந்த பாக்தியாரி மொழியே மாகாணத்தின் முக்கிய மொழி ஆகும்.  மாகாணத்தின் மேற்குப் பகுதியிலுள்ள உயர் நிலங்களின் பள்ளத்தாக்களில் பக்தியாரி முதன்மையாகப் பேசப்படுகின்றது. இது தெற்கில் லார்டுகேனைச் சுற்றியுள்ள தாழ் நிலப் பகுதிகளிலும் பேசப்படுகிறது. மேலும் இது வடகிழக்கு பகுதி நகரங்களுக்கு இடம்பெயர்ந்தவர்களால்  பேசப்படுகிறது.  

மாகாணத்தின் வடகிழக்கில் உள்ள நகரங்களிலும் கிராமங்களிலும் உள்ள கால்பங்கு மக்கள் சரமஹாலி  அல்லது துருக்கியைப் பேசுகின்றனர். கிராமப்புறங்களில் பேசப்படும் சரமஹாலியின் பல வகைகள் உள்ளன. இந்த மாகாணத்தில் பெரும்பாலும் பேசப்படும் துருக்கியானது ஃபார்ஸ் மாகாணத்தின் கஷ்காக் போன்றே இருக்கும், ஆனால் அவை வடமேற்கு ஈரானின் அஜர்பாஜானி  மொழியில் இருந்து மாறுபடுகின்றன. சரமஹாலி மற்றும் துர்க்கி மொழிகள் இப்பகுதியில் ஒன்றுடன் ஒன்று கலக்கின்றன, மற்றும் ஜாக்ரசின் மலை அடிவாரப் பகுதிகளில் உள்ள பெரிய நகரங்களில், அவை பாக்தியாரியுடன் கலக்கின்றன.  

தெஹ்ரான்-வகை பாரசீகமானது, மாகாணத்தின் சில பகுதிகளில் குழந்தைகளுக்கு பெற்றோரால் கற்பிக்கப்பட்டு வருகிறது, இது நகரங்களில் அதிக அளவு நடக்கிறது.  

## பொருளாதாரம்
இந்த மாகாணத்தின் பொருளாதாரத்தில் வேளாண் துறையானது முதன்மையாக உள்ளது. பெரும்பாலான தொழில்களானது மாகாணத்தின் மையப்பகுதியைச் சுற்றி  உள்ளது.  

இந்த மாகாணத்தின் இயற்கை வளங்கள் காரணமாக,  ஒரு துடிப்பான சுற்றுலா பகுதியாக  உருவெடுத்துள்ளது.
# பாக்கித்தான் இராணுவ அருங்காட்சியகம்



**பாக்கித்தான் இராணுவ அருங்காட்சியகம்** (*Pakistan Army Museum*) பாக்கித்தானின் பஞ்சாப் மாகாணம் இராவல்பிண்டி நகரத்தில் அமைந்துள்ள ஓர் இராணுவ அருங்காட்சியகமாகும். 1961 ஆம் ஆண்டு அக்டோபர் 24 அன்று இந்த அருங்காட்சியகம் தொடங்கப்பட்டது. பாக்கித்தான் இராணுவத்தின் கடந்தகால நினைவுச்சின்னங்கள் மற்றும் எச்சங்களை படங்கள் மூலம் பாதுகாப்பது இதன் முக்கிய நோக்கமாகும். பாக்கித்தானின் மிகப்பெரிய அருங்காட்சியகங்களில் பாக்கித்தான் இராணுவ அருங்காட்சியகமும் ஒன்றாகும்  

## அமைவிடம்

பிரித்தானிய காலத்து வீரர்களின் குடியிருப்பு கட்டிட வளாகத்தில் அமைந்துள்ள பாக்கித்தான் இராணுவத்தின் பொது தலைமையகக் கட்டிடத்தில் இந்த இராணுவ அருங்காட்சியகம் அமைந்துள்ளது .  

## காட்சிப்பொருள்கள்

இராணுவப் படைகளின் மாற்றத்தை சித்தரிக்கும் அரிய பழைய கால ஆயுதங்கள் மற்றும் சீருடைகள் ஆகியவையும் இந்த அருங்காட்சியகக் காட்சிபொருள்களில் அடங்கும். நடைமுறையில் பயன்படுத்தப்படும் சில நடுத்தர வகை எம்4 செர்மேன் பீரங்கிகளும் இங்கு இடம்பெற்றுள்ளன .  

ஆயுதங்கள் மற்றும் போர் வரலாற்று ஆர்வலர்கள் கண்டிப்பாகக் காணவேண்டிய ஓர் அருங்காட்சியகமாக இது கருதப்படுகிறது. மேலும் இந்த அருங்காட்சியகத்தில் முகலாயர் காலந்தொட்டு பயன்படுத்தப்பட்ட ஆயுதங்கள் மற்றும் வெடிமருந்துகள் முதல் நவீன ஆயுதங்கள் வரை வைக்கப்பட்டுள்ளன. புதிய அருங்காட்சியகக் கட்டிடத்தில் பாக்கித்தான் இராணுவத்தின் பரிணாம வளர்ச்சி விரிவான வரலாறாக வழங்கப்படுகிறது .  

## பயங்கரவாதத்திற்கு எதிரான உலகளாவிய யுத்தம்

பாக்கித்தான்-ஆப்கானித்தான் எல்லையிலுள்ள பழங்குடிப் பகுதிகளில் பயங்கரவாதத்திற்கு எதிராக பாக்கித்தான் மேற்கொண்ட பயங்கரவாத எதிர்ப்பு நடவடிக்கைகள் மற்றும் பயங்கரவாதத்திற்கு எதிரான் உலகளாவிய யுத்தம் ஆகியனவற்ருக்காக ஒரு சிறப்பு காட்சியகம் இங்கு அர்ப்பணிக்கப்பட்டுள்ளது.
# இலங்கை அரசியலமைப்பு நெருக்கடி 2018


| align =  
| direction = horizontal  
| total_width = 400  
| image_style = :;  

| image1 = Maithripala- Russia (portrait).jpg  
| alt1 =  
| link1 =  
| thumbtime1 =  
| caption1 = மைத்திரிபால சிறிசேன  

| image2 = R Wickremasinghe.jpg  
| alt2 =  
| link2 =  
| thumbtime2 =  
| caption2 = ரணில் விக்கிரமசிங்க  

| image3 = WEF on the Middle East Arab and foreign Ministers Crop.jpg  
| alt3 =  
| link3 =  
| thumbtime3 =  
| caption3 = மகிந்த ராசபக்ச  
}}  
| caption =  
| date = 26 அக்டோபர் 2018 முதல் டிசம்பர் 17 வரை  

| place = இலங்கை  
| coordinates =  
| causes =  
| goals =  
| methods = ஆர்ப்பாட்டங்கள்  
| status = முடிவுற்றது.  
அரச தலைவர் மைத்திரி பால சிறிசேன நாடாளுமன்ற த்தை கலைத்தது சட்ட விரோதமானது என்று உச்சநீதிமன்றம் தீர்ப்பு வழங்கியது .ரணில் விக்கிரம சிங்கே மீண்டும் பிரதமரானார்  
| result = Ongoing  
| side1 = **அரசியலமைப்புப் பிரிவு**  
- ஐக்கிய தேசியக் கட்சி (ஐதேக)
- தமிழ்த் தேசியக் கூட்டமைப்பு (ததேகூ)
- மக்கள் விடுதலை முன்னணி (மவிமு)
- தமிழ் முற்போக்குக் கூட்டணி (தமுகூ)
- சிறீலங்கா முஸ்லிம் காங்கிரசு (இமுகா)
- அகில இலங்கை மக்கள் காங்கிரசு (அஇமகா)
| side2 = **நிறைவேற்றுப் பிரிவு**  
- அரசுத்தலைவர் செயலகம்
  - இலங்கைக் காவல்துறை
- இலங்கை சுதந்திரக் கட்சி (இசுக)
- இலங்கை பொதுசன முன்னணி (இபொசமு)
- ஈழ மக்கள் ஜனநாயகக் கட்சி (ஈமசக)
| side3 =  
| leadfigures1 =  
| leadfigures2 =  
| leadfigures3 =  
| howmany1 =  
| howmany2 =  
| howmany3 =  
| casualties1 =  
| casualties2 =  
| casualties3 =  
| fatalities = 1  

அரசுத்தலைவரின் இந்தத் திடீர் முடிவு பெரும் அரசியல் கொந்தளிப்பை நாட்டில் ஏற்படுத்தியதோடல்லாது, பன்னாட்டு சமூகத்தின் விமரிசனத்துக்கும் உள்ளானது. விக்கிரமசிங்க, நாடாளுமன்றத்தின் பெரும்பாலான உறுப்பினர்கள், மற்றும் எதிர்க்கட்சிகள் ராசபக்சவின் நியமனத்தை இலங்கை அரசியலமைப்புக்கு முரணானது எனக் கூறி ஏற்றுக்கொள்ளவில்லை. தனக்கே நாடாளுமன்றத்தில் பெரும்பான்மையின் ஆதரவு உள்ளதாக விக்கிரமசிங்க அறிவித்து, நாடாளுமன்றத்தை உடனடியாகக் கூட்டுமாறு சபாநாயகர் கரு ஜயசூரியவைக் கேட்டுக் கொண்டார். நாடாளுமன்றத்தை மீண்டும் கூட்டுவதற்கு இணங்காத சிறிசேன அக்டோபர் 27 அன்று நாடாளுமன்ற அமர்வுகளை நவம்பர் 16 வரை ஒத்தி வைத்தார். ராசபக்ச பிரதமராகத் தேவையான அறுதிப் பெரும்பான்மையைப் பெறமுடியாததால், சிறிசேன சிறப்பு வர்த்தமானி மூலம் நவம்பர் 9 அன்று நாடாளுமன்றத்தைக் கலைத்தார். ஐக்கிய தேசியக் கட்சியும் ஏனைய எதிர்க்கட்சிகள் மற்றும் சமூக நிறுவனங்களும் இதனை அரசியலமைப்புக்கு முரணானது எனக் கூறி உச்சநீதிமன்றத்தில் வழக்குத் தொடுத்து, 2018 டிசம்பர் வரை இடைக்காலத் தடையைப் பெற்றன.  

2009-இல் ஈழப் போர் முடிவடைந்த நாளில் இருந்து ராசபக்ச இலங்கை அரசியலில் சரச்சைக்குரியவர்களாக இருந்து வந்துள்ளார். அவரும், அவரது குடும்பமும் ஊழல் குற்றச்சாட்டுகளுக்கு உட்படுத்தப்பட்டுள்ளனர். ராசபக்சவின் ஆட்சிக்காலத்தில் ஊடகவியலாளர்கள், மற்றும் ஏனையோரின் படுகொலைகள், மற்றும் காணாமல் ஆக்கப்பட்டோர் விவகாரத்தில் வழக்குகள் முடிவுறாத நிலையில் உள்ளன. 2018 டிசம்பரில் அரச தலைவர் மைத்திரி பால சிறிசேன நாடாளுமன்றத்தை கலைத்தது சட்ட விரோதமானது என்று உச்சநீதிமன்றம் தீர்ப்பு வழங்கியது. இதையடுத்து மகிந்த ராஜபக்ச பிரதமர் பதவியிலிருந்து விலகினார். இதையடுத்து மீண்டும் ரணில் விக்கிரமசிங்கே பிரதமராக பதவியேற்றார். இதை தொடர்ந்து அரசியலமைப்பு நெருக்கடி முடிவடைந்தது.
# 2016 பாக்கித்தான் வெள்ளம்


**2016 பாக்கித்தான் வெள்ளம்** *(2016 Pakistan flood*) குறைந்தபட்சம் 71 பேரை பலிகொண்டது . 34 பேர் மருத்துவமனையில் அனுமதிக்கப்பட்டனர். 2016 ஆம் ஆண்டு ஏப்ரல் மாதம் 3 ஆம் நாள் சனிக்கிழமை இரவு தொடங்கிய அடை மழையால் வெள்ளப்பெருக்கு ஏற்பட்டதே இதற்கு காரணமாகும் . வடமேற்கு எல்லைப்புற மாகாணமான கைபர் பக்துன்வா மாகாணம் இவ்வெள்ளத்தால் பெரிதும் பாதிக்கப்பட்டது. பருவகாலத்திற்கு முன் கனமழை பொழிவது தெற்கு ஆசியாவில் ஒரு பொதுவான நிகழ்வாகும் .  

கைபர் பக்துன்வா அரசாங்கம் வெள்ளத்தால் பாதிக்கப்பட்டவர்களுக்கு நிவாரணம் வழங்கத் தொடங்கியது . மேலும் வெள்ளப்பெருக்கினால் ஏற்பட்ட கொடூரமான நிலச்சரிவுகளால் கூடுதலாக 23 பேர் கொல்லப்பட்டனர். இருப்பினும் 5 பேர் உயிர் பிழைத்தனர் மற்றும் மீட்கப்பட்டனர் . மேலும் இப்பகுதியில் உள்ள பாலங்கள் மற்றும் சாலைகள் நிர்மூலமாயின. பயிர் இழப்பும் அதிக அளவில் ஏற்பட்டது .  
இதே ஆண்டு ஆகத்து மாதத்தில் மற்றொரு கனமழைக்கு வெள்ளப் பெருக்கு ஏற்பட்டு வெள்ளம் காரணமாக 82 பேர் கொல்லப்பட்டனர், கோரமான பேருந்து விபத்தில் ஏற்பட்ட 27 பேரின் உயிரிழப்பும் மற்றும் நான்கு பேர் காணாமல் போன நிகழ்வும் இதில் அடங்கும் .  
## இடமும் இறப்பும்

| இடம் | இறப்பு |  |
| --- | --- | --- |
| கைபர் பக்துன்வா மாகாணம் | 51 |  |
| கில்கிட்-பால்டிசிசுத்தான் | 15 |  |
| ஆசாத் காசுமீர் | 8 | } |